Прэзідэнт пацікавіўся, ці ёсць прэтэнзіі да мясцовых органаў улады, на што кіраўнік Адміністрацыі адказаў, што няма. Аляксандр Косінец асабліва акцэнтаваў увагу на высокай яўцы мінчан - 62,1 працэнта. Высокай была яўка выбаршчыкаў і на ўчастках у абласцях, якая даходзіла да 80 працэнтаў. "Гэта сведчыць аб тым, што народ зацікаўлены і разумее неабходнасць выбрання тых асоб, якія будуць адстойваць інтарэсы, займацца заканатворчай дзейнасцю", - лічыць кіраўнік Адміністрацыі.